ISANG SERYE MULA SA NETFLIX
Suriin natin?
Takip sa ulo para sa mabisang des-oryentasyon,
sobrang higpit na pagkakatali sa kamay,
at hindi ko alam kung mabubuhay ako o mamamatay.
Natutuwa ako sa ganitong sitwasyon.
Sino'ng nangahas pumasok sa aming banal na lugar?
Tanggalin mo na maskara mo, Bianca.
At biglang nadurog ang pag-asa ko
sa mga bato ng mapait na pagkabigo.
'Di baliw na kriminal ang kalaban ko.
Kundi kumpol ng kabataang payaso.
Mas gusto ko pala na suot mo.
-Paano ka nakapasok? -Ipinakita ni Rowan.
Kaliwang bulsa.
Nahanap ko ang watermark diyan sa rebulto ni Poe.
-At nilutas ko ang bugtong. -May bugtong?
Akala ko pipitik lang ng dalawa.
Ikaw pala ang pinakamatalino sa grupo.
Samahan ng pinakamagagaling ang Nightshades.
Pinakamagagaling.
May roof parties, camping, minsan langoy na nakahubad.
At baguhang mixologist si Yoko.
Ang sarap ng virgin mojito niya. Matindi kami.
Grabe. Natutulog ba kayo?
Akala ko binuwag na ang Nighshades.
Inalis ang charter 30 taon na ang nakaraan dahil may normal na namatay.
Marami kaming mayamang alumni,
kaya hinahayaan kami ni Weems basta walang gagawa ng gulo.
-Gaya ni Rowan? -Tanggal na siya noong huling semestre.
Ang tanong, ano'ng gagawin natin sa kanya?
Miyembro lang pwede sa aklatang ito.
-Imbitahin natin siya na sumumpa. -Ano?
Legacy siya.
Pagkatapos ng ginawa niya sa Poe Cup, hindi ako papayag.
Bawal gumawa ng gulo? Bagyo ang isang ito.
Dahil tinalo kita sa sarili mong laro? 'Wag ka mag-alala.
'Di ako interesado sumali.
Tinatanggihan mo kami?
Akalain mo 'yon?
Kalagan siya.
Nakalas ko na kanina pa.
Gusto mo pa ng isang black eye?
Mga baguhang gaya n'yo ang sumisira sa kidnapping.
KABANATA III "FRIEND OR WOE"
Napakaraming hiblang masusundan sa imbestigasyon ko,
kapag pinagtagni, bubuo ng damit.
Hindi ko pa rin alam paano muling nabuhay ni Rowan.
O bakit gumagala ang halimaw sa gubat.
Pero ngayon, mas naiintriga ako sa librong ito.
Kung ako ang magiging responsable sa pagkawasak ng Nevermore,
ang tanong ay,
bakit kasama ko sa paggunaw ang isang peregrino?
Mag-report sa inyong volunteer jobs ng 10:00 a.m.,
at ang tanghalian ay 1:00 p.m.
Ang Outreach Day na ito ay magtatapos sa isang espesyal na kaganapan,
ang dedikasyon ng isang bagong bantayog sa liwasang bayan,
kabilang doon ang pagtatanghal ng mga estudytante ng Nevermore.
Bilang kumakatawan sa eskuwela, nagtitiwala ako na magpapakabait kayo.
-Oo. -Ayos!
Nakuha ko ang Mundo ng Peregrino.
Mahusay akong makisalamuha at gusto ko ang nagtatanghal,
bagay sa akin ang nakuha ko. Ano nakuha mo?
Tambakan ni Uriah, kung anuman iyon.
Kakaiba at nakakatakot na tindahan ng antigo. Bagay ka.
Sana pareho kami ng makuha ni Ajax para sa outreach.
Kainis, Weathervane ang sa akin.
Palit tayo. Sige na, palit na tayo.
Wednesday, ako na ang bahala sa cello mo.
Ipapadala ko 'yon sa liwasang bayan mamaya.
Ang cello ko?
Narinig kitang tumutugtog noong isang gabi.
Kahanga-hanga.
Kaya tutugtog ka kasama ng Jericho High School marching band sa seremonya.
Siguradong kaya mong tugtugin ang masayang himig ng Fleetwood Mac.
Ipangako mong bibitayin ako bilang mangkukulam pagkatapos.
MUNDO NG PEREGRINO BUS NG ESKUWELAHAN
-Bakit nakatitig ka sa blangkong pader? -'Di blangko 'yan noong nakaraang taon.
Galit ka pa rin sa pagtanggi ko sa imbitasyon mo?
Nalagay ako sa alanganin.
Huwag ka nga. Ginagawa mo lang akong bala sa laban n'yo ni Bianca.
-Marami pa akong iniisip. -Gaya ng ano?
Hanapin ang halimaw na pumatay kay Rowan.
Ano ba naman. Napatalsik si Rowan.
-Nakita nating umalis siya. -Nakausap mo na siya ulit?
Ilang beses akong nag-text pero 'di sumasagot.
Baka gusto na niya kalimutan ang Nevermore.
O patay na siya.
Bakit may pakialam ka sa hindi mo kilala?
'Di ko alam bakit ikaw walang pakialam.
Pipigilan nila ako at gagawa sila ng mga dahilan, pero hindi ako titigil.
Magaling. Idagdag mo na ang "magnanakaw" sa resume mo.
'Di ko alam ano'ng meron sa isang lumang Nightshade journal.
Hindi ka nagulat nang makita mo ito kagabi.
Nakita mo na ito noon, 'no?
Oo. Ilang araw bago ang Pista ng Pag-aani.
Nasa mesa ni Rowan.
Ninakaw niya siguro nang matanggal siya sa Nightshades.
Nang komprontahin ko siya, nagalit siya nang sobra.
-Hindi kapani-paniwala-- -Tumigil ka!
-Paano mo-- -Baliw ka na!
Inihagis ka niya sa pader gamit ang telekinesis niya.
Oo.
Paano mo nalaman?
Tsamba.
Nakakapagtaka na nandiyan ka. Mga 30 taon na iyang journal.
At bakit kasama mo si Crackstone?
Kilala mo ito?
Si Joseph Crackstone.
Siya ang nagtatag ng Jericho.
Sikat siya rito.
Ayon, tingnan mo.
Siya 'yon.
-Sheriff. -Ano 'yon?
Naalala mo'ng anak kong si Lucas?
Oo. Nakita ko sila ng mga kaibigan niya noong isang linggo sa Weathervane.
Magtatrabaho na ako.
Ayoko ng gulo ngayon. Maliwanag?
Huwag mong ipakitang nasasabik ka.
Baka isipin ng mga takwil na masaya tayo na makasama sila.
May gumagala sa gubat na konektado sa eskuwelang 'yon.
Pwede bang huwag mo pagbintangan agad ang Nevermore?
Alam mong umaasa ang Jericho sa lugar na 'yon.
Sino sa tingin mo ang nagbayad sa mga kalsada, parke, pati na suweldo mo?
Ginagawa ko lang trabaho ko, ingatan ang kapakanan ng bayan, boss.
'Wag mo ako pangaralan, Donovan.
Bago ako nahalal na mayor ng Jericho,
suot ko ang tsapang 'yan, 'di ba?
Hindi kita nakitaan ng interes sa kasaysayan noon.
Kung makakatulong sa negosyo, makakatulong sa Jericho.
Lalo na kung ang negosyo Mundo ng Peregrino.
Hoy.
Hanapin mo na lang ang oso at patayin mo.
O, sige, maupo na kayong lahat. May espesyal na anunsiyo tayo.
Maligayang pagdating, Nevermore Academy.
Ngayon, sa ngalan ng buong komunidad ng Jericho,
napakasaya namin na narito kayo ngayon.
Ang pagkabukas-palad at pagsisikap n'yo ay talagang… hindi ma-reach!
Okey, bumalik kayo rito ng 1:00 p.m. para sa tanghalian. Magsaya kayo!
Enid.
Magpalit tayo.
Ano? Ayoko. Hindi ako tatagal sa Tambakan ni Uriah.
Emergency ito. Gusto ko sa Mundo ng Peregrino.
Pero Wednesday, lugi naman ako rito.
Bakit ako papayag na buong araw na nasa tambakan ng basura?
Dahil doon nakatoka si Ajax.
Sinilip ni Thing ang nakuha niya.
-Pero kung 'di ka interesado-- -Hindi!
Oh wow, salamat. Ang bait mo talaga!
TAMBAKAN NI URIAH
MUNDO NG PEREGRINO KUMUSTA MGA PEREGRINO
Maligayang pagdating sa Mundo ng Peregrino.
Araw-araw, may mga paglilitis ng mangkukulam!
Alas-dos, alas-kuwatro ng hapon!
Uy, lalaki! Babae!
Wednesday, gusto mong sumama sa Hummers group photo?
Mukhang ayaw mo.
Magandang araw, mga batang kapamilya ng Nevermore.
Ako si Ginang Arlene. Isang tunay na OC.
Orihinal na colonist.
Pakiusap, ilagay sa vibrate ang cell phones n'yo at magmadali,
dahil maglalakbay tayo pabalik sa panahon, sa taon ng ating Panginoon 1625,
sa unang pamayanan ng mga peregrino ng Jericho.
Sa dako paroon.
Masdan, ang bahay-tipunan.
May koleksyon ng mga artifact sa loob
na may kaugnayan sa pinakamamahal at relihiyosong tagapagtatag ng Jericho,
si Joseph Crackstone.
Sa tabi, ang aming palikuran, pinakaunang gender-neutral na banyo ng Amerika.
May katanungan ako.
Sabihin mo na, anak.
Aling artifacts ni Joseph Crackstone ang nakatanghal sa bahay-tipunan?
Tunay na kayamanan ang mga 'yon,
kabilang ang gamit sa bukid, sa mesa, pati na ang arinola ng pamilya Crackstone!
Mukhang maraming matutunan. Nais kong magtrabaho roon.
Hindi maaari. Inaayos ngayon ang exhibit na 'yon.
Magtatrabaho kayo sa puso ng Mundo ng Peregrino.
YE OLDE FUDGERY MULA PA NOONG 1955
Sa tindahan ng chocolate fudge?
Tindahan ng diabetes na nakakahon.
Volunteers, makinig kayong mabuti.
Ang fudge ang bumubuhay sa ating abang pamayanan.
Ang libreng tikim, nagiging benta.
Kaya kumuha kayo ng uniporme at kahon, at ikarangal nawa kayo ng ating ninuno.
Pambusal ba ito sa turista?
Sigurado akong patay na ito.
Kita mo 'yong bakas ng gulong sa buntot?
Dinampot siya ng isang lokal na taxidermist sa Route 22.
Sinasabi mo ba na may tao talagang
nangongolekta ng nasagasaan at ginagawa niyang ganyan?
Mabenta ang mga 'yan.
May isang buong estanteng para lang sa kanila. Squirrel, skunk, ahas,
at ang paborito ko,
pamilya ng ferret na nagluluto ng talaba.
Napaka-cute.
Gusto n'yong magkaroon ng silbi?
Suklayan n'yo sila gamit ang Tangle Teezer. Pampaganda ng balahibo.
Baka pwede naming gawin pagkatapos ng…
mahabang coffee break.
Tama, Ajax?
Oo, pupunta kami sa Weathervane. May gusto kang ipabili?
Hindi kailangang magbayad ng mahal sa nakasusukang inumin ng hipsters.
Nagpapakulo ako ng chaga.
Sarili kong timpla.
Tsaang kabute.
Ako mismo ang pumitas sa mga 'yon.
Simulan n'yo na ang pagsusuklay. Magugustuhan n'yo ito.
Okey.
Ang sarap nito.
-Ang sarap. -Walang anuman.
Sana magustuhan n'yo ang "tunay" na fudge ng peregrino na gawa sa kakaw
na binili sa mga inaaping katutubo ng Amazon.
Ano?
Itataguyod ng kita dito itong pagwa-whitewash ng kasaysayan ng Amerika.
Isa pa, naimbento ang fudge 258 taon matapos ang panahon ng peregrino.
Mayroon bang may gusto?
Wala.
Tingnan n'yo itong matakaw na 'to.
Kailangan ko nang bumalik sa…
Nakakadiri.
Halika rito!
Pumasok ka diyan!
Kumusta, mga peregrino?
-Pakawalan mo siya! -Gusto mong isunod kita?
Natatandaan mo noong huli tayong nagsayaw?
Tirahin mo!
Nandito pa kayong dalawa?
Ayokong pagalitan ako ng tatay ko.
Hindi, sandali!
Lucas.
Maglinis ka na.
WEATHERVANE KAPIHAN AT PANADERYA
Prinsipal Weems.
Mukhang isa na namang matagumpay na Outreach Day ito para sa atin.
At…
salamat sa malaking donasyon mo para sa susunod kong kampanya.
Ituring mo 'yon na sagisag ng patuloy nating pagtutulungan.
Mukhang ang lahat ay nasa assignments na nila.
At wala pang insidente.
Mayor Walker, ipinakikilala ko si Marilyn Thornhill.
Sa diwa ng pagtutulungan, siya ang unang normal na guro ng Nevermore.
Karangalan ang makilala ka.
Ah, nagkita na ba tayo noon?
Hindi pa, pero nakikita kita rito tuwing umaga.
Lagi ka sa booth sa likuran tuwing bumibili ako rito ng macha latte.
Kaya pamilyar ka!
Miss Thornhill, balitaan mo ako lagi,
lalo na tungkol sa isang mapagmataas na naka-pigtails.
Oo.
Wala pang nagtanggol sa akin noon.
Nagtutulungan ang Hummers, 'di ba?
Alam kong ikagugulat mo ito,
pero wala akong mga kaibigan.
Pinaaalala mo ang kapatid ko,
pero ikaw, 'di ko gustong sakalin tuwing nakikita kita.
Sumunod ka.
May aalamin ako tungkol kay Crackstone.
May papasukin tayong bahay-tipunan.
-Akin na ang retainer mo. -Ano?
Bakit? Maganda ang ngipin mo.
Kahit hindi kasing ganda ng ngipin ni Enid.
Akin na!
Eh kung mahuli tayo ni Ginang Arlene?
Hive code, itanggi mo lahat.
Hindi hive code 'yon.
Ano bang nandiyan?
Fudge lang ang ayos sa lugar na ito.
Manahimik. Magbantay ka.
Sabi ng lola ko, ang mga sikreto ay parang zombies…
'di talaga sila namamatay.
'Di ko alam ano'ng sikreto meron si Crackstone,
pero pakiramdam ko, nakasalalay sa nakaraan ang kinabukasan ko.
"Ang Lumang Bahay-tipunan, 1625."
Thing, ito'ng babae sa pangitain ko.
May hawak din siyang libro.
'Yong itim na hawak niya sa may libingan ni Crackstone.
Kumusta.
Ang kapatid mo sa Nevermore, 'yong itim ang mata at nakasimangot parati,
saan siya nagtungo?
Si Wednesday Addams?
Kilala ko na siya, tumungo siya sa hindi niya dapat tunguhan.
Ito 'yong libro!
"Codex Umbrarum."
Latin 'yon ng Libro ng mga Anino.
Magaling. Peke ito.
Sinuman si Etsy, duda akong isa siyang dayuhang takwil.
Ano'ng ginagawa mo rito, binibini?
Ginang Arlene. Kumusta?
Nangangamusta ka pa.
Ipinahayag ko na inaayos ang lugar na ito.
Alam ko na narinig mo ako.
Sabi ko, hindi nakakandado at talagang gusto mong matuto tungkol kay Crackstone.
Oo, dinatnan ko ring bukas na ang display case na ito.
-Replika ang librong 'yan. -Halata naman.
Ninakaw ang orihinal noong isang buwan.
Malamang 'yon lang ang totoong tunay na bagay dito,
pero $29.95 ang tiket n'yo?
Manahimik ka.
Bibigyan ko kayo ng ibang gawain. Sa paghahalo ng fudge.
'Yong orihinal na bahay-tipunan na nasa larawan, saan 'yon?
Paano ko naman malalaman?
Kakalipat ko lang dito mula Scottsdale noong Abril.
TAMBAKAN NI URIAH TINDAHAN NG ANTIGO
May maitutulong ako?
Kinikilabutan ako d'yan.
Hindi ko alam.
Sa tingin mo, pwedeng magsama ang squirrel at daga?
Magkaibang uri ng hayop sila.
Ah, oo.
Oo naman.
Bakit naman hindi?
Marami silang pagkakapareho.
Takot sa kanila ang karamihan, kaya tayo lang… sila lang…
laban sa mundo.
Ang… lalim n'on, ah.
Siyanga pala, alam mo,
bumilib ako na binutas mo ang bangka namin sa Poe Cup.
Ang astig n'on.
Salamat. Hindi ka galit na natalo kayo?
Pinagbigyan ko lang si Xavier.
Kaibigan ko siya, pero napaka-competitive niya.
Mukha siyang mahinahon.
May ugali siyang hindi nakikita ng karamihan.
Siguro dahil ang tatay niya ay… alam mo na, sikat.
Nahihirapan din siya.
Alam mo bang ito ang pinakamatagal na pag-uusap natin?
Tinuruan ang mga gorgon na huwag makisalamuha.
Ayokong gawing bato ang sinuman nang hindi sinasadya.
Hindi ako takot na gawin mong bato.
Pansamantala lang naman.
Talaga?
Seryoso ka ba?
Seryosong-seryoso.
Iniisip ko pumunta sa likod ng greenhouse mamayang gabi,
May blue moon daw.
Nangyayari lang kada 23 taon.
Mas magandang tingnan 'yon doon.
Astig. Sana ma-enjoy mo.
Alam mo na doon pumupunta ang mga tao para mag-date, 'di ba?
-Baka mailang ka. -Ajax!
Kanina pa ako nagpapapansin, nagpapahiwatig, at nagpapa-cute sa iyo
habang nagsusuklay ng nasagasaan para lang yayain mo akong mag-date.
'Yon pala ang dahilan.
Nagtataka kasi ako dahil ang tagal mong sinuklayan 'yong buntot ng opossum.
Gusto mong magkita tayo mamaya sa likod ng greenhouse?
Oo.
Oo, gusto ko.
Ajax, tulungan mo akong ilipat 'yong dentistang badger sa bintana sa harap?
Ayos!
Hindi ako makapaniwala.
Akala ko, nakatoka ka sa Mundo ng Peregrino.
Umalis ako habang buo pa ang katinuan ko.
Ah, talaga?
Gusto mo ng kape?
Isa 'yan sa mga pribilehiyo ng assignment na ito.
Si Tyler ang sadya ko.
-Binalaan kita sa kanya. -Dalawang beses.
Wala kang pakialam kahit sino'ng kausapin ko.
May kailangan ka?
Gusto mo 'yong dati?
At ng tulong mo.
Alam mo 'yong orihinal na bahay-tipunan, 'yong ginawa noong 1600s?
Alam mo ba kung narito pa?
'Yong natira, nasa Cobham Woods, pero gumuho na 'yon.
Ipakita mo sa akin.
Dito, pero delikado na roon ngayon.
Tambayan ng mga squatter at adik.
Madalas silang paalisin doon ng tatay ko.
Tungkol saan ito?
Wala.
Nahuhumaling ka na d'yan sa halimaw sa gubat.
Mas gusto mo mahumaling ako sa kabayo at boy band?
Salamat sa tulong.
Teka, medyo mahirap hanapin 'yon.
Pwede kitang samahan pagkatapos ng shift ko.
Bibitayin ako ni Principal Weems
kapag wala ako sa dedikasyon ng bantayog.
Kahit nakatutukso ang alok mo, iiwas muna ako sa gulo.
Isa pa, sanay na ako na gumala sa gubat.
'Wag mo sabihing Girl Scout ka.
Inaalmusal ko ang Girl Scouts.
May tiyo ako na nakulong nang dahil doon.
Higit pa dito ang inaasahan ko.
Sino'ng kausap mo, munting bata?
Tawagin mo pa ako ulit ng "munti" at "bata"
at hindi ko masisiguro ang kaligtasan mo.
Tirahan ko ito. Umalis ka!
Thing, tulong nga rito?
Hoy!
Tama na! Layuan mo ako!
Walang narito.
'Di pwedeng basta humawak ng kung ano-ano.
Kusang lumalabas ang mga pangitain ko.
Ititina ko ng pink ang buhok ko kaysa humingi ng payo sa aking ina.
Ah, gusto mong patunayan ko sa iyo?
Hindi.
Wala.
Pupusta ako na mabibigyan ako nito ng tunay na pananaw.
Parang atake ng pating ang mga pangitain ko, mahirap hulaan.
Sunugin siya!
-Sunugin siya! -Sunugin siya!
Sunugin siya!
Kampon ng demonyo!
Halimaw!
Mangkukulam!
Magsisi ka!
Lumayas ka!
-Mangkukulam! -Tumabi kayo!
Goody Addams!
Ikaw ay hinusgahan sa harap ng Diyos at nahatulang may sala.
Isa kang mangkukulam,
isang salamangkera,
Kalaguyo mismo ni Lucifer.
Dahil sa iyong mga kasalanan,
susunugin ka ngayong gabi,
at magdurusa sa walang-hanggang apoy ng impiyerno.
Wala akong sala.
Ikaw, Joseph Crackstone, ang dapat usigin.
Nauna kami rito,
payapa nabubuhay kasama ang kalikasan at mga katutubo.
Ninakaw mo ang lupain namin.
Pinatay mo ang walang sala. Ninakaw mo ang aming kapayaan.
Ikaw ang tunay na halimaw. Lahat kayo!
Parusahan siya!
Nagpadala ang Diyablo ng ganitong demonyo.
Ibabalik kita sa impiyerno!
Hindi!
Kayong mga kasuklam-suklam na hawak ng Diyablo!
Hindi ako titigil hangga't 'di naaalis sa Bagong Mundo
ang bawat takwil.
Mga nilalang na walang Diyos!
Sunugin na 'yan!
Ina!
Ina.
Wala ng oras, anak.
Iwan mo ako. Iligtas mo ang sarili mo. Ikinadena kaming lahat sa sahig.
Hindi ako aalis nang hindi ka kasama.
Tumakas ka. Ipaghiganti mo kami.
Hanapin mo ang mga iba at iligtas mo ang ating hinaharap.
Nakikiusap ako. Mahal kong anak.
Takbo. Tumakbo ka hanggang kaya mo.
Ikaw lamang ang pag-asa namin.
Hindi siya titigil hangga't hindi niya tayo napapatay!
Narito na siya.
Hindi mo ako matatakasan.
Thing, nakita ko siya!
Ang babae sa mga pangitain ko.
Goody Addams ang pangalan niya,
at naniniwala akong ninuno ko siya mula sa nagdaang 400 taon.
Baka 'yong lalaking may balbas.
Tara! Dali!
Tao ang halimaw.
Anong ginagawa mo rito?
-Sinusundan ko 'yong halimaw. -Nakita mo?
Nandito? Nagpapakamatay ka ba o ano?
Bakit ka narito?
Narinig kong pupunta ka sa lumang bahay-tipunan.
Masuwerte ka, dumating ako.
May natuklasan ako.
Ang halimaw ay tao.
Ang bakas ng paa ng halimaw naging sa tao.
Ipakita mo sa akin.
Nabura na sila ng ulan.
Alam ko ang nakita ko.
-Sinusubukan kitang unawain. -Ang bait mo.
Mukhang tama ka tungkol kay Rowan.
Ano'ng nagpabago sa isip mo?
Nag-text ako ulit sa kanya kanina.
Sabi ko, magkita kami ng spring break at mag-snowboarding kami ulit.
Sinagot niya ang text ko, sabi niya, hindi siya makakapunta.
Pero hindi talaga kayo nag-snowboarding.
Kakaiba kasi ang mga ikinikilos niya nitong nakaraan.
Ayokong isiping may masamang nangyari sa kanya.
Mas masama pa sa krimen ang pagtatakip dito.
Gusto kong tapatin mo ako.
Bakit ka nagpunta sa lumang bahay-tipunan?
May inaalam ako tungkol kay Crackstone.
Kung may koneksyon siya sa lahat ng ito.
Gamit ang psychic na kakayahan mo, tama?
Bakit mo naisip meron ako?
Hinulaan ko lang. Kailan nagsimula 'yan?
Isang taon na.
Para akong kinukuryenta kapag nangyayari 'yon.
Natutuwa naman ako sa sensasyong 'yon.
Pero hindi mo makontrol ito at natatakot ka.
Psychic ang tatay ko.
Si Vincent Thorpe.
Tagahanga niya ang kapatid ko.
Ilang ulit pinanood Vegas Special niya.
Nagulat nga ako na hindi pa tumatak sa mata niya.
Binansagan niya ang sarili niya na maestro.
Ang unang sasabihin niya ay hindi mapagkakatiwalaan ang mga pangitain.
Isang parte lang ang pinapakita nito.
Nakita ko si Joseph Crackstone kung paano kita nakikita ngayon.
Tinipon niya lahat ng mga takwil at sinunog sila nang buhay.
Okey, isa siyang sadista.
Pero 400 taon na 'yon. Wala nang kinalaman sa ngayon.
Paano kung mayroon?
Nakita mo ang larawang dala ni Rowan. Nakatayo si Crackstone sa quad.
Lumilikha ka ng istorya sa isip mo at sinusuportahan mo ng pangitain.
-Ipinapakita nila ang gusto mong makita. -Mansplaining ba ito?
Sinasabi ko na ang tatay ko, ang eksperto,
babalaan ka na ang psychic na kakayahan ay 'di nakaugat sa lohika.
Ginigising ito ng emosyon.
At alam naman natin, mahina ka pagdating sa emosyon.
Naniniwala akong tama si Rowan.
May masamang mangyayari at kailangang pigilan ko ito.
Sisimulan ko 'yon sa halimaw.
Sinuman siya.
Akala ko, wala akong kinatatakutan.
pero 'yon ay bago ko natitigan ang mga mata ni Joseph Crackstone.
'Di ako naniniwala sa langit o impiyerno. Pero naniniwala ako sa paghihiganti.
Inihahain ko ito nang mainit at may kasamang sakit.
Pero ngayon lang ako humarap sa kalaban na tanso.
Salamat.
Karangalan ko ang ipagdiwang ang kasaysayan ng ating bayan
at ang marangal na tagapagtatag ng Jericho, si Joseph Crackstone.
Naniniwala siya na kung bukas ang puso at handa makinig,
walang hindi makakamit ang bayan natin.
Tanda ng pagkakaisa, ang ating komunidad at ang mga kabigan natin sa Nevermore,
nagtayo tayo ng monumento bilang parangal sa kanyang alaala.
Nawa'y walang hanggan nating alalahanin si Joseph Crackstone.
Isang sakuna 'yon.
Galit na galit ang mayor!
'Di ko na mabilang ang galít na tawag at email ng mga tao sa bayan,
alumni, at mga magulang.
Gusto nila ng sagot at gan'on din ako.
Pangungunahan ko ang pagtatanong pero naiwan ang mga pang-torture ko sa bahay.
Miss Addams… delikado ka na.
Namumuro ka na sa akin.
Isinusumpa ko sa yumaong alakdan ko,
malinis ang aking mga kamay.
GASOLINA
Wala akong matibay na ebidensiya pero kilala kita.
Lapitin ka ng gulo.
Kung gulo ang paglaban sa kasinungalingan, deka-dekada ng diskriminasyon,
ilang siglo ng pagtrato sa mga takwil na tila mababang uri ng mamamayan…
-Ano 'yang sinasabi mo? -Jericho.
Bakit may Outreach Day ang bayang ito?
Alam mo ba ang tunay na ginawa nila sa mga takwil?
Ang totoong istorya ni Joseph Crackstone?
Alam ko.
-Pero hindi lahat. -Bakit nakikipagsabwatan ka sa pagtatakip?
Ang mga nakakalimot sa kasaysayan ang siyang uulit nito.
Magkaiba ang pananaw natin.
Katapusan na ang nakikita mo,
pagkakataon ang nakikita ko.
Baka ito na ang pagkakataon na maitama ang mali,
magsimula ng bagong yugto sa relasyon ng normal at takwil.
Walang nagbago mula pa noong kay Crackstone.
Kinamumuhian pa rin nila tayo. Tinatakpan lang nila ito ng papuri at ngiti.
-Kung ayaw mong ipaglaban ang totoo-- -Akala mo ayaw ko ng katotohanan?
Gusto ko 'yon.
Pero ang mundo ay hindi lang itim at puti.
May mga bagay na hindi malinaw.
Sa iyo lang siguro.
Ito lang 'yan, sila ba ang magsusulat ng kuwento natin o tayo?
Hindi pwedeng pareho.
Nakakapagod ka.
Alam ko.
Magandang gabi, Miss Addams.
Pero dapat mong malaman…
hindi ako madaling mapagod.
Sino'ng nand'yan, ha?
Sobra?
Masyadong makulay 'yan para sa akin, Enid.
Buti na lang may date kami ni Ajax ngayon.
Para mawala sa isip ko ang nangyari kanina.
Sa tingin ko, may PTSD na ako. Hindi man lang ako nakapagsayaw.
Malaking trahedya.
Sinong baliw ang magsasabotahe ng isang positibong pagdiriwang?
Mahuhuli ka na.
Sana ayos lahat.
Kapag sinaktan ka niya, ipapako ko ang puso niya.
Hindi ako naniniwala sa sapilitang volunteer work,
pinagandang kasaysayan, o masayang katapusan,
at higit sa lahat… hindi ako naniniwala sa pagkakataon.
Sabi nga ni Agatha Christie,
Ang isang pagkakataon ay nagkataon lamang,
ang dalawa ay palatandaan,
at ang tatlo ay patotoo.
Hindi!
Ang larawan ni Rowan na naroon ako at si Crackstone, mangyayari sa hinaharap.
Ang babala ni Goody Addams tungkol kay Crackstone ay nasa nakaraan.
At ang halimaw ay narito sa kasalukuyan.
Tatlong pagkakataon na alam kong may koneksiyon.
Ang halimaw ay maaaring kahit sino.
Iniisip ng sheriff na matatagpuan sila sa eskuwelang ito.
Ang totoo, may halimaw sa lahat ng dako.
At minsan, ang halimaw na hindi mo paghihinalaan ang pinakamapanganib.
Hindi nila kailangan ng ngipin at kuko para manakot.
Nagtatago sila sa dilim hanggang sa wala ng nakatingin.
At saka sila aatake.
Pero nagmamasid na ako ngayon.
At 'di ako titigil hangga't 'di ko nahahanap ang katotohanan.
Ang pagsasalin ng subtitle ay ginawa ni: April Castro